JohanHeinsen/ENO huggingface dataset:
Viborger Samler, 1844-07-04
Udnævnelser. Under 27de f. M. har Hs. Maj. allern, resolveret, at den Forbindelse, der siden 1823 har fundet Sted imellem Herlufsholm og St. Peders Menighed i Nestved skal ophøre, og at Herlufsholms Menighed herefter skal udgjøre et særeget Sognekald, samt endvidere, at Menighederne til St. Peders og St. Mortens Kirker i Nestved for Fremtiden forenes til een Menighed, og har Hans Majestæt under samme Dato allernaadigst beskikket den nuværende Sognepræst for St. Mortens Menighed P. A. Thomsen til tillige at være Sognepræst for St. Peders Menighed. Under f. D. har Hs. Maj. allern, beskikket Licent. theologiæ P. C. Lind til Præst ved Staden Kjøbenhavns civile Arresthuus; characteriseret Bataillonschirurg H. W. Mackeprang til Districtslæge paa Møen, og practiserende Læge paa Femern, J. F. Mende, til Districts Chirurg i Holstebro. Under f. D. har Hs. Majestæt allernaadigst beskikket Huusfoged i Amterne Piden og Ahrensboeck P. Søncksen til tillige at være Branddirecteur i disse Amter. Under f. D. har Hs. Maj. allern. beskikket Cand. juris L. B. Møller til Copiist ved Kjøbenhavns Politiret og Politiets øvrige Forretninger. Under 28de f. M. har Hs. Maj. allern, tillagt Auditeur af Armeen, Cancellist i det Kongl. danske Cancellie og ved Generalprocureurforretningerne F. C. C. Dahlstrøm, Ordre til at fungere som Secretair hos den Kongl. Commissarius ved den nu forestaaende Forsamling af Nørre-Jyllands Provindsialstænder. samt udnævnt Cancellisterne under det Kgl. danske Cancellie, Auditeur af Armeen F. C. J. H. Liebe og P. C. N. Buch til Medhjælpere for Secretairerne ved bemeldte Forsamling.
Viborger Samler, 1844-07-04
Under 30te f. M. har Hs. Maj. allern, beskikket Bestyreren af det v. Vestenske Jnstitut Cand. philos. W. A. Borgen til administrerende Directeur ved Borger- og Almueskolevæsenet i Kjøbenhavn og Catechet ved Vor Frue Menighed i Kjøbenhavn J. W. Markmann til residerende Capellan ved Vor Frelsers Menighed paa Christianshavn. Under f. D. har Hs. Maj. allernaadigst beskikket Sognepræst i Spandet, H. P. Ebeling, til Sognepræst i Halk i Haderslev Provsti.
Viborger Samler, 1844-07-04
Handels- og Skibs-Efterretninger. Kjøbenhavn, den 2den Juli. Rug er meere søgt, og her ere flere Partier blevne solgte til 22 Rbmk. 8 s. pr. Tde. Men da vort Forraad endnu er stort, og Udsigterne til Hosten ere temmeligt gode, saa er det raadeligt, at vore Landmænd benytte sig af den første sig frembydende Conjunctur. (Handt.)¬
Viborger Samler, 1844-07-04
- Den 2den Juli ankom hertil fra Færøerne den kal færøiske Handels Skonnert Havfruen, Capt. Dahl. Den forlod Færøerne den 26de f. M.; samme Dag afseilede derfra Fregatterne "Gesion" og "Thetis, samt Cadetcorvetten Florad. Capitain Dahl tonede Flag i Løverdags d. 29de Juni for Corvetten Flora, imellem Jedderen og Listerlandet. (Berl. Tid.)
Viborger Samler, 1844-07-04
Nationalbank Actier noteredes i Torsdags paa Kjøbenhavns Børs til 129 1/2 Rbd. i r. S.
Viborger Samler, 1844-07-04
AVERTISSEMENTS. Til at bivaane Høitideligheden paa Fredag den 5te Juli Kl. 10 Formiddag, ved hvilken Undertegnede af Hs. Høiærværdighed Biskop Allgaard vil blive indsat i sit Embede som Rector ved Viborg Kathedralskole, indbydes herved ærbødigst saavel Disciplenes Forældre. og Værger som Enhver, der interesserer sig for Skolen. Ved Handlingen, som foregaaer i Skolens Gymnastik og Solennitets-Sal, ville Talerne blive holdte i det danske Sprog. F. C. Olsen. Aar 1844 den 24de Juni blev i den Kongelige Landsover samt Hof- og Stadsret i Kjøbenhavn afsagt Dom i den hertil fra Falsters Birketings Ret indankede Sag: As. Nr. 3/2 Gaardmand Ole Olsen Snedker af NørreAlsløv paa Falster, contra: Gaardmand Peder Nielsen Naver sammesteds, og saaledes : kjendt for Ret: De i den af Citanten, Gaardmand Ole Olsen Snedker af Nørre-Alsløv paa Falster i Lollands-Falsters Stiftstidende Nr. 158 for Torsdagen den 22de December 1842 indrykkede Artikel forekommende Hentydninger til, at Jndstævnte Gaardmand Peder Nielsen Naver sammesteds paa ulovlig Maade skulde have tilegnet sig tvende Qvier, bør døde og magtesløse at være, saa at de ikke komme Sidstnævnte til Skade paa Ære, gode Navn og Rygte. Henseende til den Citanten idømte Mulct, Censur og Sagens Omkostninger for Underretten, bør Birketingsdommen ved Magt at stande. Til Jndstævnte betaler Citanten Processens Omkostninger herfor Retten, forsaavidt Sagen ikke fra Begyndelsen af har været beneficeret forden førstes Vedkommende, med 5 Rbd. Sølv, og til det Offentlige det Retsgebyhr, der skulde været erlagt, i Godtgjørelse for det stemplede Papir, der skulde været forbrugt, hvis Sagen ikke for Jndstævntes Vedkommende senere her for Retten havde været beneficeret, samt endvidere i Salarium til Jndstævntes befalede Saafører, Landvæsenscommissair Knudsen 10 Rbd. Sølv. Det dømte at udredes inden 8 Uger efter denne Doms lovlige Forkyndelse, under Adfærd efter Loven." Hvilket efter Forordningen 27de September 1799 a 20 herved bekjendtgjøres. Den Kongelige Landsover- samt Hof- og Stadsrets JustitsContoir i Kjøbenhavn, den 24de Juni 1844. Krüger.
Viborger Samler, 1844-07-04
En Leilighed for en liden Familie, i Nærheden af Torvet, er til 1ste Novbr. at faae tilleie. Bogtrykkeriet anviser. Sidstafvigte Nat er Kirkesanger og Skolelærer Lindhardt i Høiberg, Lysgaard Herred, ved Jndbrud bleven frastiaalen en bruun Klædes Frakke med Fløiels Krave, grønt Under foer, kantet med sorte Baand, et rødt Bomulds Tørklæde, med hvide Prikker, et dito halvt Tørklæde, et stort sort Silketørklæde, et eenkasset Sølvlommeuhr med Romertal paa Skiven, ved Trykkeren, der var afslidt, var indsat noget rødt Lak, det høie runde Glas var fastgjort med Kit, ved Uhret var en Kjede af gule Perler med Guldlaas og et sort Træ pibehoved med rundt Sølvbeslag, og et langt gammelt ellastisk Rør, i Hovedet der var gammelt var et lidet Skaar. Disse Sager beder jeg tjenstligst i Antræffelsestilfælde anholdt og mig derom Underretning meddeelt. Lysgaard og Hids Herreders Contoir. Dalsgaard, den 1ste Juli 1844. Efter Constitution Hillerup.
Viborger Samler, 1844-07-04
Bekjendtgjørelse. Befordrings-Contoiret i Viborg, er fra Dato af hos Undertegnede. Viborg, den 1ste Juli 1844. F. Preisler.
Viborger Samler, 1844-07-04
Cathrineblommer, Bamberger Kirsebær, Provence-Olie, Stolzer-, Eidammer- og Schweitzer-Oste, Confect Rosiner og Krakmandler, Anchiovis, Java Caffe a. a., faaes A. W. Sandberg. Fede store Bergens Sild, 3 a 4 s. pr. Stk., faaes hos A. W. Sandberg.
Viborger Samler, 1844-07-04
Sommerkasketter, i moderneste Facon ere arriverede til billige Priser hos D. Philipsen.
Viborger Samler, 1844-07-04
En stor 2 Etage Kakelovn er at faae tilkjøbs. Bogtrykkeriet anviser.
Viborger Samler, 1844-07-04
Den Leilighed paa det store Torv, som fortiden beboes af Enkemadame Dinesen, er til 1ste Novbr. at faae tilleie. P. C. Kabell.
Viborger Samler, 1844-07-04
Hos Procurator Juul kan erholdes Bopæl for en skikkelig og stille Familie.
Viborger Samler, 1844-07-04
Den af mig i indeværende Sommer opførte grundmurede Bygning er strax til Michaeli eller Novbr. at erholde i Leie. Den er smukt bygget og indrettet og kan afgive en beqvem Beboelse til en Familie udenfor Bondestanden. Haugeplads, Jldebrændsel, Melk, daglig leveret, kan ogsaa, om ønskes, erholdes. Man behage at henvende sig til undertegnede Eier. Sørensen. Grum Skole under Thiele Gods, den 2den Juli 1844.
Viborger Samler, 1844-07-04
For 2 til 4 Skoledisciple kan, hos Undertegnede, til førstkommende October, erholdes Logis og Kost, med fornøden Pleie og Tilsyn, hvorunder og, om Saadant maatte ønskes, med deres Lecture til Skolen, naar derom betids skeer Aftale med Viborg, den 3die Juli 1841. Dens Kielsen.
Viborger Samler, 1844-07-04
Privat-Lærer.
Viborger Samler, 1844-07-04
At Kjøbmand Niels Nielsen af Nibe har opgivet sit Boe til Skifterettens Behandling, som fallit, bekjendtgjøres herved, ifølge Placaten af 10de April 1841 §. 2 af mig, som Skifteforvalter i Boet. Nibe, den 1ste Juli 1844. Lynge.
Viborger Samler, 1844-07-04
Ved Proclama af Dags Dato, som bliver læst i vedkommende Over- og Underret, ere de der have noget at fordre i Lieutenant Ludvig Saxtorph eller Saxtorph Lassen og Hustrue Emilie Cecilie Charlotte født Norberg af Skive deres Seperationsboe indkaldt med 12 Ugers Varsel at anmelde og beviisliggjøre deres Fordringer for mig som Skifteforvalter; hvilket herved bekjendtgjøres. Tillige tilkjendegives, at der i Boet afholdes Samlinger den 17de Juli d. A. for at tage Beslutning angaaende Realisationen af Boets Eiendele og den 19de October d. A., da det udstædte Proclama forventes at være udløben. Samlingerne afholdes paa Skive Raadstue hver Dags Formiddag Kl. 10. Skive, den 24de Juni 1844. C. T. Horn.
Viborger Samler, 1844-07-06
72 Aarg. No. 105.
Viborger Samler, 1844-07-06
Kongelig allernaadigst privilegeret Viborre. Saste Linne. Forsendes med Brevposten i Danmark og Hertugdommerne. naar Løverdagen den 6te Juli 1844. Denne Tidende redigeres af Adjunct Reis og H. Wissing, og udgives 4 Gange ugentlig fra Sidstnævntes Officin.
Viborger Samler, 1844-07-06
Nyeste Postefterretninger. Tyrkiet. Directe Efterretninger fra Constantinopel af 12te Juni melde, at Storsultanen er fra sin korte Reise vendt tilbage til sin Hovedstad. Da Dampfregatten, paa hvilken Sultanen befandt sig, løb ind i Havnen, kastede den Anker for at efterkomme Qvarantaineforordningen. Sanitetintendanzens Officianter nærmede sig Fregatten, fremsatte de sædvanlige Spørgsmaal, og meddeelt derefter Fregatten Tilladelse til at lande. Sultanen havde nemlig erklæret, at han vilde underkaste sig alle foreskrevne Formaliteter, for derved at give den tyrkiske Befolkning navnligen Rigets Store, et godt Exempel. Paa Reisen, ledsagede to Favoritinder Sultanen.
Viborger Samler, 1844-07-06
Journal de Constant, melder under 12te Juni, at Jnsurrectionen i Albanien er ganske dæmpet, og at enkelte endnu omstreifende Hobe indfinde sig i Byerne for at anraabe om Naade. De fleste af Jnsurgenternes Anførere bleve tagne med Vaaben i Hænderne. Af disse ere allerede 86 førte i Lænker fra Salonich til Seraskieratets Fængsler, hvor man endnu ventede flere Jnsurgenthøvdinger, der allerede have indsendt deres Underkastelse. Derimod melde directe Efterretninger fra Constantinopel af 14de Juni, at Eymer Pascha vel har tilkæmpet sig Fordele over Albaneserne; men at Tyrkerne i Hovedsagen ikke ere komne videre. Efterretninger fra Salonichlyde endnu langt ugunstigere.
Viborger Samler, 1844-07-06
Tydskland. Augsb. Allg. Zeit. meddeler fra Foden af Sudeterne en Skrivelse af 19de Juni, hvori det hedder: "Bomuldsvævernes Opstand i Kredsen Reichenbach er stillet, og Militairet er størstedeels afmarscheret. Høiligen maa man beklage, at saa mange Menneskeliv ere blevne Offre for disse Uroligheder. Tretten Jndivider fandt, gjennemborede af Kugler, Døden paa Stedet, og mang af de Haardtsaarede ere senere døde, flere blive Krøbling, for deres Livstid. Den nærmeste Foranledning til denne sørgelige Catastrophe var, at Rebellerne mishandlede den commanderende Officier. Vi ville ikke undersøge om Catastrophen ved Udvikling af større Klogskab kunde have været undgaaet. Vore tvende Provindsialtidender have ikke publiceret et eneste Ord om hine sørgelige Uroligheder, hvilket maa være enhver Fornuftig saa meget mere paafaldende, som - af Mangel paa sikkre Efterretninger 1 de latterligste og meest overdrevne Rygter have udbredt sig, der voxede lavinmæssigt jo videre de udbredte sig. Disse Rygter havde letteligen kunnet bevirke end større Ulykke; thi da til Ex. den Efterretning udbredte sig i Overschlesien, at Rebellerne formelig havde organiseret sig, stormet et Tøihuus i Frankenstein og derefter udbredt sig videre, saa opstod iblandt de derværende talrige Hytte og Grubearbeidere en saadan Gjæring, at en Opstand var at befrygte. Og denne Opstand var ene og alene imod nogle haardhjertede Fabrikherrer. De iblandt disse, der havde udviist Mildhed og Humanitet imod deres Undergivne, bleve endog beskyttede af Tumultanterne, der forsynede hines Bopæle med Beskyttelsesvagter. En Commission skal nu sammentræde, bestaaende af Fabrikherrer, selvstændige Vævere, og saadanne, der arbeide for de større Fabriker, og danne en Jury, der skal undersøge og drøfte de imod Fabrikherrerne fremførte Klager. Fra Prag meldes, at da de til deres Arbeider endnu ikke tilbagevendte Trykkere med Haardnakkethed vægrede sig ved at efterkomme de til dem udstedede Opfordringer, omringedes de den 24de Juni af Militairet, og henved 300 af dem arresteredes. Siden den Tid er der ikke forefalden den mindste Uorden.
Viborger Samler, 1844-07-06
Storbritannien og Jrland. J Underhuset bragde Lord John Russell den 25de de maroccanske Anliggender paa Bane. Den ædle Lord omtalte Mængden af de franske Troppers Antal i Africa, de imellem Frankerig og Marocco udbrudte Fiendtligheder, og den Betydning, en Besættelse af Marocco fra de Franskes Side vilde have for England. Efter den i Aaret 1804 afsluttede, og i Aaret 1824 fornyede, Fredstractat imellem England og Marocco tilsikkres og bestemmes Gibraltars Proviantering fra de maroccanske Havne; men Tractaten turde vorde illusorisk, naar Franskmændene bemægtigede sig de maroccanske Krigs havne. Udentvivl har det britiske Cabinet allerede afæstet den franske Regjering de fornødne Oplysninger om Aarsagerne til de stedfindende Differentser og om den eventuelle Occupation af det maroccanske Gebeet. Det maa være det engelske Cabinet yderst magtpaaliggende at erfare Jndholdet af den franske Admirals Jnstructioner, saa meget mere som denne Admiral er Prindsen af Jonville, hvis Navn alene berettiger til at befrygte Forviklinger, der kunne skade Englands Jnteresser." Sir Robert Peel inddrømmede Vigtigheden af Maroccos Selvstændighed for England, og erklærede tillige, at det franske Cabinet havde meddeelt det engelske Cabinet tilfredsstillende Erklæringer med Hensyn til Hertugen af Jonvilles Jnstructioner.
Viborger Samler, 1844-07-06
Frankerig. Paris, den 28de Junii. Legitimisterne have i St. Leu opreist et stort Monument til Ære for den Condelske Æt. Jnaugurationen fandt Sted under en vedholdende Skylregn; i Høitideligheden deeltoge iblandt andre Chateaubriand og Montalembert.
Viborger Samler, 1844-07-06
Regjeringen har modtaget officiel Beretning fra Marschal Bugeaud om de maroccanske Troppers sidste Overfald. Det synes som om Regjeringen er overbeviist om hvor vanskeligt det under de nuværende Forhold vil være at afgjøre Stridighederne paa en fredelig Maade. Keiser Abderhaman skal være meget tilbøielig til Fred, men nære levende Bekymringer for Abdel Kaders høist ærgjerrige Planer. – Erholder det franske Cabinet ikke inden den 10de Juli et aldeles tilfredsstillende Svar fra Tanger, da vil Frankerig udvikle langt større Stridskræfter. Hertugen af Jonvilles Escadre skal da forstærkes, indtil 20 Krigskibe for at blokere og bombardere alle maroccanske Havne. J Tilfælde af Krigens Udbrud er det navnligen fra Søsiden, at Frankerig vil føre Krigen.
Viborger Samler, 1844-07-06
J den sidste Fegtning imellem Maroccanerne og de Franske befalede Marschal Bugeand 4 Batatailloner at aflægge deres Tornistre; disse Krigere understøttede af ObersYoussoufs Cavallerie kastede i et Øieblik Maroccanerne, af hvilke 300 bleve paa Pladsen. De arabisk franske Spahis bragte paa deres Sabelspidser 110 Hoveder tilbage.
Viborger Samler, 1844-07-06
Fra Constantineh berettes under 15de Juni, at den stærke Hede har afbrudt Expeditionerne; Tropperne ere vendte tilbage til deres Cantonneringer. Hertugen af Anmalle beskjæftigede sig ivrig med at forvalte Provindsen. Man arbeider utrættelig paa at oprette en ny Leir ved Lambessa, paa Veien til Biscara. Denne Leir, der med Tiden skal blive en Stad, ligger i den store Slette ved Lambessa, af hvilken gamle og store Stad fra Romernes Tid herlige og vidtløftige Ruiner endnu ere tilbage. Et stort Tempel med skjønne Colonner er endnu ganske ufortæret af Tidens Tand. Sletten begrændses af Auresbjergene; den ligger 2 Mile fra Bathen og 25 fra Bis cara. Stærke, med 24 Pundige Kanoner besatte Redouter, beskytte Leiren.
Viborger Samler, 1844-07-06
Efter de nyeste Efterretninger fra Øen Haiti hersker Anarchiet endnu sammesteds. Allerede er Boyers Eftermand, Heraard, styrtet af Negeren Guerrier, en af Christophs gamle Generaler. Generalen Acaou, der er forbittret, fordi man slet ikke har raadført sig med ham ved denne Regjeringsforandring, har udstedet en Proclamation imod Guerrier; han huserer i Les Cages og har 500 med Pialter skjulte, slet bevæbnede, men rove og mordlystne Krigere under sin Commando. Man skildrer denne gamle General som en til Drik hengiven Tyran, der endog raser imod sin nærmeste Omgivelse. Sandsynlig vil Guerrier erholde Seir over dette vilde Bestie.
Viborger Samler, 1844-07-06
Jstedet for J. Laffitte, Deputeret for Staden Rouen, er valgt denne Byes Maire, Barbet, der stemmer for Ministeriet. - Undersøgelserne imod Legitimisterne antage en alvorlig Characteer. J Staden Angers er en af de meest indflydelsesrige Mænd af det legitime Parti - Cherbonnier de la Guenerie - arresteret, og transporteret til Paris, hvor han nu sidder i Conciergeriet.
Viborger Samler, 1844-07-06
Jtalien. Efter en Efterretning fra den italienske Grændse af 23de Junii er Paven i den Grad bleven angreben af et Sygdomstilfælde, at man frygter for hans Liv. Man har imidlertid endnu det Haab, at denne bedagede Kirkefyrstes stærke Constitution vil modstaae dette Anfald. afdøde Kong Carl Johen havde en uovervindelig Mo afdøde Kong Carl Johen havde en uovervindelig Modbydelighed for Hunde, hvilket skal have havt sin Oprindelse fra, at en af hans Venner var død af Vandskræk efter en gal Hunds Bid, og tillige fordi han engang havde seet een af sine Kammmerater falden paa Valpladsen at sønderslides af Hunde. Denne Kongens Modbydelighed var naturligviis almindeligt bekiendt ved Hoffet, og Enhver bestræbte sig altsaa for at holde Hundene borte. Kronprindsen eiede imidlertid en Jagt bund, som han gjorde meget af, og som var dresseret saaledes, at den i største Skyndsomhed løb sin Vøi, saasnart den langt fra opdagede Kongen. Besøgte Carl Johan sin Søn og Hunden hørte at man meldte: "Kongen saa krøb den, naar den ikke hurtigt nok kunde komme bort, ind under et eller andet Meubel, hvor den skjulte sig og holdt sig fuldkomment rolig, indtil Kongen igjen var borte.
Viborger Samler, 1844-07-06
Jndenlandske Efterretninger.
Viborger Samler, 1844-07-06
Kjøbenhavn. Til Stænderforsamlingens Aabning er nu kun nogle faa Dage tilbage. Hvad vil beskjæftige Stænderne iaar, spørges i Kjøbenhavnsposten. Det kan ikke feile – svares der – at de i flere Henseender ville komme til at gjøre Krav paa almindelig Opmærksomhed." Til Ex. nævnes følgende Puncter, hvis Forhandling neppe vil udeblive: "At skjønne efter den Sensation, der trindtom i Landet er fremkaldt ved den Afgjørelse, Kongen ved Patentet af 29de Marts lod blive Sprogstriden i den slesvigske Stændersal til Deel, er det meere end sandsynligt, at det nationale Moment vil komme til at spille en be lydelig Rolle under Forhandlingerne i Viborg; man venter ogsaa, at Forfatningsspørgsmaalet heller ikke dennegang vil blive uberørt. Sidst fremkaldte Regjeringen selv dets Behandling ved Meddelelsen om de stænderske Comiteer. Fremdeles tegner det til, at der vil udvikle sig en alvorligere Kamp end nogensinde forhen mellem de forskjellige Jnteresser, der staae mod hverandre i Landboforholdene. Og den paafaldende Enighed hvormed Alle have brudt Staven over det bekjendtgjorte Udkast til en alm. Værnepligtslov, lader neppe nogen Tvivl om, hvilken Skjæbne det vil faae i Stænderne. Føies nu til alt dette, at en Petition vil bringe det for Statens Jntegritet saa betydningsfulde Spørgsmaal om Ophævelsen af Toldgrændsen, mellem Jylland og Slesvig under Discussion, og at Regjeringen selv er tilsinds at bringe Pressens Forhold og Stilling under Omtale – da synes den forestaaende Stænderforsamling ikke at ville savne Forhandlingspunkter, der kunne tage den offentlige Jnteresse i Beslag. Hvilke Resultater de ville bringe, maa Tiden vise.
Viborger Samler, 1844-07-06
De fyenske Aviser nyde den Frihed af deres Censor, den odenseske Politimester, at de tør angive hvormange Linier, han hver Gang stryger for dem. Antallet voxer, og er for Ove Thomsens Avis allerede steget til 28 Linier, paa eengang. Vi ansee dette i disse Mænds Stilling virkeligt for en Frihed, saameget mere som sikkert ikke enhver Censor vilde tillade en saadan Angivelse, men stryge den ligesaa godt som det, der havde givet Anledning dertil, i Overeensstemmelse med Forbudet mod Censurhuller. Derimod mene vi, at de under Censur skrivende Redacteurer og Udgivere nu kunde og burde forlange, at ligesom deres egne saaledes skulde ogsaa vedkommende Censors Navn sættes paa deres resp. Blade, saa at det kom til at hedde: Redigeret og udgivet af N. N., censureret af N. N., eller i sammes Fraværelse af N. N. Maaskee kom der i sidste Tilfælde ofte heelt andre Personer end man formoder tilsyne som afgjørende Dommere over, hvad der er disse Blade tilladt at skrive eller ei, saasom unge Skriverkarle, Politibetjente og desl. - Det kunne ogsaa tjene til Maalestok for Bedømmelsen af den censurbundne Presse og dens Stilling hertillands. (Kbhp.)
Viborger Samler, 1844-07-06
Den saakaldte store aalborgske Justitssag er nu i Løverdags bleven paadømt af Høiesteret. Efterat Commissairerne i Sagen (Byfoged, Cancelliraad Wølfferdt og Overauditeur Kammerjunker Holck, havde afleveret 156 Jndivider, der vare forhørte af dem, til vedkommende Jurisdictioner, tilligemed Extract-Udskrifter af Forhørerne, blev der 82 Personer tilbage til Commissionens Paakiendelse, hvoraf imidlertid de 3 afgik ved Døden, inden Dommen afsagdes. Af de øvrige 79 Tiltalte bleve 15 dømte til offentligt Arbeide paa Livstid, 50 til temporairt offentligt Arbeide, 10 til Fængsel paa Vand og Brød, hvorimod 4 Tiltalte frifandtes for Actors videre Tiltale i Sagen. Ved Commissionsdommen, der blev afsagt i April Maaned f. A., have desuden Commissairerne tilkiendt sig selv hver et Salarium paa 1800 Rbd. Undersøgelserne toge allerede deres Begyndelse i 1837), Actor, Procurator Sprechelsen, 900 og hver afde 5 Defensorer 200 Rbd. Efterat Sagen dernæst var indanket til Høiesteret for 49 Tiltaltes Vedkommende, hvoraf 1 afgik ved Døden under Appellen, blev Udfaldet af Dommen for de øvrige 48 saaledes: at 13 Personer idømtes offentligt Arbeide paa Livstid, hvoriblandt 8 med Kagstrygning; 30 til temporairt offentligt Arbeide; 2 til Fængsel paa Vand og Brød; 1 til simpelt Fængsel paa sædvanlig Fangekost i 80 Dage, hvorimod 2 frifandtes for Actors videre Tiltale. (Kbhpst.)
Viborger Samler, 1844-07-06
Odense, den 2den Juli. Herfra afgaae imorgen til Skamlingsbanken Flere af Stadens Jndvaanere, deels over Assens, deels over Middelfart og de fleste Redacteurer af de Blade, hvis Udgivere ere satte under Tiltale formedelst den slesvigske Extract, ville give Møde; Carl Ploug, har alt i nogen Tid, for sin Sundheds Skyld, opholdt sig i sin Fødeby Kolding, og indtræffer ligeledes. Det skandinaviske Selskab afseiler dertil fra Kjøbenhavn over Kolding og blandt Deeltagerne nævnes Clausen, Grundtvig, Orla Lehmann og Flere. Derimod er den projecterede Tour til Faaborg med Christian der Achte, opgivet. (Hp. Av.)
Viborger Samler, 1844-07-06
Neue Zeitung melder, at den slesvigske Deputerede, Prindsen af Augustenborg, har resigneret.